98. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ  ΤΑΞΕΩΣ Αριθ. 7333Φ708.1/40 της 18/23 Μαΐου  1979 (ΦΕΚ Β΄ 501) Περί εξόδων μεταφοράς και φυλάξεως εγκαταλελειμένων εις δημοσίους εν γένει χώρους, οχημάτων, τροχοσπίτων ή άλλων ογκωδών αντικειμένων. Έχοντες υπ’ όψει τας διατάξεις του άρθρ. 34α του δια του Νόμ. 614/1977 κυρωθέντος Κώδικος Οδικής Κυκλοφορίας, προστεθέντος δια του άρθρ. 7 Νόμ. 894/1979, αποφασίζομεν: Έξοδα μεταφοράς Άρθρ.1.-1.Καθορίζομεν τα έξοδα μεταφοράς των εγκαταλελειμμένων εις δημοσίους εν γένει χώρους, οχημάτων, τροχοσπίτων, σκαφών και ογκωδών αντικειμένων από του σημείου εγκαταλείψεως μέχρι των Υπηρεσιών Ο.Δ.Δ.Υ., ως ακολούθως: 1)Επιβατηγά αυτοκίνητα, δραχμαί 1.200. 2)Φορτηγά αυτοκίνητα μικτού βάρους μέχρι 5.000 χιλιγράμμων, δραχμαί 1.200. 3)Φορτηγά αυτοκίνητα μικτού βάρους άνω των 5.000 χιλιγράμμων, δραχμαί 2.000. 4)Λεωφορεία μέχρι 12 θέσεων, συμπεριλαμβανομένης και της θέσεως του οδηγού, δραχμαί 1.200. 5)Λεωφορεία άνω των 12 θέσεων, δραχμαί 2.000. 6)Μηχανήματα αγροτικά, δραχμαί 1.000. 7)Μηχανήματα έργων, δραχμαί 2.000. 8)Μοτοσυκλέτται, μοτποδήλατα, δραχμαί 300. 9)Τροχόσπιτα, δραχμαί 1.200 10)Σκάφη μήκους μέχρι 5 μέτρων, δραχμαί 1.200. 11)Σκάφη μήκους άνω των 5 μέτρων, δραχμαί 2.000. 12)Αντικείμενα βάρους μέχρι 1.000 κιλών, δραχμαί 1.200. 13)Αντικείμενα άνω των 1.000 κιλών δραχμαί 2.000. 2.Αι εν τη προηγουμένη παράγραφω τιμαί ορίζονται δια διαδρομήν μέχρις 20 χιλιμέτρων, πέραν δε των 20 χιλιομέτρων προσαυξάνονται κατά 2,00 δραχμάς κατά χιλιομετρικόν τόννον του γερανοφόρου οχήματος δια του οποίου γίνεται η μεταφορά. 3.Ο ιδιοκτήτης του οχήματος ή ετέρου αντικειμένου, βαρύνεται με τα έξοδα μεταφοράς, ανεξαρτήτως εάν η μεταφορά εγένετο δι’ υπηρεσιακών γερανοφόρων οχημάτων ή ιδιωτικών τοιούτων.Εάν η μεταφορά εγένετο δι’ ιδιωτικών γερανοφόρων οχημάτων, ο δε ιδιοκτήτης του μεταφερομένου οχήματος ή ετέρου αντικειμένου είναι άγνωστος, τα έξοδα της μεταφοράς καταβάλλει το Δημόσιον αναγραφομένης προς τούτο σχετικής πιστώσεως εις τον προϋπολογισμόν του Υπουργείου Δημοσίας Τάξεως. Εν τη περιπτώσει ταύτη η πληρωμή του ιδιώτου μεταφορέως γίνεται υπό των καθ’ ύλην αρμοδίων φορέων των Υπηρεσιών Χωροφυλακής και Αστυνομίας Πόλεων. Δια διαταγής των Αρχηγών Χωροφυλακής και Αστυνομίας Πόλεων ρυθμίζονται λεπτομέρειαι δια την εφαρμογήν της παρούσης διατάξεως. Δικαιολογητικά Άρθρ.2.-1.Δι εκάστην μεταφοράν συμπληρούται, μερίμνη του αστυνομικού οργάνου, έντυπον εις τετραπλούν, εις το οποίον αναγράφονται τα στοιχεία του οχήματος ή ετέρου μεταφερομένου αντικειμένου, ή εξωτερική κατάστασις αυτού (ιδιαιτέρως επισημαίνονται αι υπάρχουσαι φθοραί), τα στοιχεία ταυτότητος του μεταφορέως, του αστυνομικού οργάνου και του αρμοδίου υπαλλήλου του Ο.Δ.Δ.Υ. 2.Η έκθεσις υπογράφεται υπό του μεταφορέως, του αστυνομικού οργάνου και του υπαλλήλου του Ο.Δ.Δ.Υ. Το έν των αντιτύπων παραδίδεται, εις τον μεταφορέα, εφ’ όσον ούτος είναι ιδιώτης, το δεύτερον εις τον Ο.Δ.Δ.Υ., το τρίτον εις την Αστυνομικήν Αρχήν η οποία ενήργησε δια την μεταφοράν και το τέταρτον παραμένει, ως στέλεχος. Έξοδα φυλάξεως Άρθρ.3.-1.Καθορίζομεν τα έξοδα φυλάξεως των μεταφερομένων εις Υπηρεσίας του Ο.Δ.Δ.Υ. οχημάτων, τροχοσπίτων, σκαφών και ογκωδών αντικειμένων, ως ακολούθως: α.Δι’ επιβατηγά αυτοκίνητα, τα υπό των ισχυουσών Αγορανομικών Διατάξεων προβλεπόμενα. β.Δια φορτηγά αυτοκίνητα, λεωφορεία, σκάφη και άλλα ογκώδη αντικείμενα, τα υπό των ισχυουσών Αγορανομικών Διατάξεων προβλεπόμενα δια τα επιβατηγά αυτοκίνητα, προσηυξημένα εις το διπλάσιον. 2.Εάν κατά τον χρόνον της φυλάξεως των ανωτέρω οχημάτων και λοιπών αντικειμένων, ήθελον αναζητηθεί ταύτα υπό των ιδιοκτητών ή κατόχων των, παραδίδονται εις τούτους, υποχρεουμένων των τελευταίων εις την καταβολήν προς τον Ο.Δ.Δ.Υ. της δαπάνης μεταφοράς και φυλάξεως, αποδεικνυομένης δια τριπλοτύπου αποδείξεως. Η παρούσα να δημοσιευθή δια της Εφημερίδος της Κυβερνήσεως. (Μετά τη σελ. 262,9596) Σελ. 262,9597 Τεύχος 711-Σελ. 69 Κώδικας Οδικής Κυκλοφορίας 21.Ε.ι.98

[Source: greek_legal_code_raptarchis | Tokens: 3588]